Lọ́jọ́ tí ọwọ́ pálábá Dáúdà ségi, ẹnu rẹ̀ kọ ìroyìn. Ní ọ̀sán ọjọ́ yìí, wọ́n ń lọ sí oko, Dáúdà ta ojú kán, ó rí nǹkan náà, ó ń mì dìlọ̀d̀lọ̀, àdán ni ó pè é, ó sún mọ́ ọn dáadáa. Bí ó ṣe ta rọ́bà rẹ̀ pàrà, ilé agbọ́n ló lọ bà. Ilé agbọ́n já lé e lórí; agbọ́n ta á lójú àti nímú. Kò sí ibìkan tí wọ́n dásí ní gbogbo orí rẹ̀. Nígbà tí ó di ọjọ́ kejì, gbogbo iwájú orí rẹ̀ ti wú kọ́ńdú kọ́ńdú, orí rẹ̀ tóbi tó odì ẹyìn, ọmọ ojú rẹ̀ wọnú. Kòsí ẹni tí yóò rí Dáúdà ní àsìkò yìí tí ìrísí rẹ̀ kò ní pa á lẹ́rìn- ín. Yẹ̀yẹ́ ni àwọn ẹ̀gbọ́n rẹ̀ fi i ṣe. Kò kúkú lè lọ sí ilé- ẹ̀kó, ńṣe ni àwọn ẹgbẹ rẹ̀ tí wọ́n gbọ́, wá ń kí I nílé. Kòjọ àwàdà, kò jọ yẹ̀yẹ́ ni wọ́n ń fi í ṣe.
Lojo ti owo palaba Dauda segi, enu re ko iroyin. Ni osan ojo yii, won n lo si oko, Dauda ta oju kan, o ri nnkan naa, o n mi dilodlo, adan ni o pe e, o sun mo on daadaa. Bi o se ta roba re para, ile agbon lo lo ba. Ile agbon ja le e lori; agbon ta a loju ati nimu. Ko si ibikan ti won dasi ni gbogbo ori re. Nigba ti o di ojo keji, gbogbo iwaju ori re ti wu kondu kondu, ori re tobi to odi eyin, omo oju re wonu. Kosi eni ti yoo ri Dauda ni asiko yii ti irisi re ko ni pa a lerin- in. Yeye ni awon egbon re fi i se. Ko kuku le lo si ile- eko, nse ni awon egbe re ti won gbo, wa n ki I nile. Kojo awada, ko jo yeye ni won n fi i se.